**KŪRYBIŠKUMO KOMPETENCIJA**

**APIBRĖŽTIS**

**Kūrybiškumo kompetencija** – tai gebėjimas tyrinėti, generuoti, kurti, vertinti asmeniškai ir kitiems reikšmingas kūrybines idėjas, produktus, problemų sprendimus.

**SANDAI**

**Tyrinėjimas**: identifikuoja problemas ir kūrybines galimybes, renka, sieja ir kritiškai vertina kūrybai reikalingą informaciją bei dalinasi žiniomis, idėjomis, patirtimi.

**Generavimas:** kelia idėjas, siūlo sprendimus; pasirenka sau ir kitiems reikšmingas idėjas, jas apsvarsto iš skirtingų perspektyvų.

**Kūrimas:** etiškai veikia kurdamas savarankiškai, nebijo rizikuoti ir klysti; lanksčiai naudoja kūrybos būdus ir priemones; tobulina, pristato ir dalinasi kūrybos rezultatais.

**Vertinimas ir refleksija:** vertina ir (ar) reflektuoja produkto/sprendimo naujumą, vertingumą, kūrybos procesą.